stanford-oval/wikipedia huggingface dataset:
אדם ג'אווה
הערות שוליים

↑  Trinil 2, The Smithsonian Institution's Human Origins Program, ‏1891-01-01 (באנגלית)
↑  Java man | Characteristics & Facts | Britannica, www.britannica.com (באנגלית)
↑  Siegal, Nina (2022-11-09). "Dispute Over Java Man Raises a Question: Who Owns Prehistory?". The New York Times (באנגלית אמריקאית). נבדק ב-2023-10-05.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
איתמר דוידוב

| --- | --- |

 לידה:  1958  (בן 66 בערך)
 מדינה:  ישראל
 ידוע בשל:  התמחות במטבח המקסיקני
 מקצוע:  שף
איתמר דוידוב (נולד ב-5 בספטמבר 1958) הוא שף ישראלי, המתמחה במטבח המקסיקני.
הוא בעלים ומנכ"ל משותף ביחד עם שותפו "סלומון רענן" משנת 1995 בקבוצת "דוידוב סלומון", "טרז פזוס" ו"פיטנגו".
דוידוב כתב בעיתונים מקצועיים רבים ובהם "השולחן" ו"מסע אחר", באתרי אינטרנט שונים, ומנחה פורומים בנושא מקסיקו ובישול מקסיקני.
בין השנים 1991-1985 היה דוידוב השף והבעלים של מסעדת "פיטנגו", מסעדה שהתמחתה בסגנון בישול ישראלי צרפתי חדש. בשנת 1992 יזם והפיק דוידוב את פסטיבל האוכל "הפסטיבל הגייסטרונומי", יריד אוכל של קהילת הלהט"ב שנערך ברחבת סינמטק תל אביב, לציון 25 שנה למהומות סטונוול ואִפשר לציבור הרחב טעימות ממנות גורמה. "הפסטיבל הגייסטרונומי" נתן את ההשראה להקמת פסטיבל "טעם העיר".
בין השנים 1995-1992 הוציא את ספר הבישול "רק אוכל טוב" בהוצאת מודן ועסק בעיצוב מזון לספרי בישול, התאמת מתכונים מתורגמים לישראל ("מדהור ג'עפרי-הבישול ההודי") ועיצוב מזון בצילומי פרסומות. כמו כן השתתף בתוכניות בישול ברדיו, ובטלוויזיה בערוץ 6 לילדים. בנוסף, התארח בתוכנית "לרדת בגדול".
בשנת 2000 הוזמן דוידוב על ידי שמעון פרס שכיהן אז כשר לשיתוף פעולה אזורי, לפגישה עם נשיא מקסיקו שהגיע לביקור בישראל במסגרת ניסיונו של פרס לחתום על הסכמי סחר עם מדינות הסכם נפט"א. בשנת 2013 הוזמן דוידוב להצטרף למשלחתו של פרס, אז כבר נשיא מדינת ישראל, בביקור במקסיקו.
בספטמבר 2017 השיק דוידוב את ספר הבישול השני פרי עטו "מקסיקו אהובתי" אשר יצא בהוצאת "פיטנגו" לאחר גיוס המונים מוצלח, הספר מגלם בתוכו מעל כעשרים שנות ביקורים במקסיקו הקסומה, הספר מלא במתכונים אותנטיים פרי מפגשים עם שפים/יות מוכשרים ואדוקים לתרבותם הקולינרית, סיפורים על התרבות המקסיקנית ושלל צילומים מרהיבים .
דוידוב עוסק בהנחיית שפים לבישול מקסיקני מקצועי והטמעתו במטבח הישראלי המתחדש, כמו כן הוא מעביר סדנאות ייחודיות – כיתות אומן בשם "פיאסטה מקסיקנית".
הוא ביקר פעמים רבות במקסיקו, השתלם בבישול מקסיקני על גווניו, וכותב על אוכל מקסיקני ומתמחה במרכיביו והקשריו התרבותיים.
דוידוב מעביר סדנאות בישול מקצועיות בנושא המטבח המקסיקני לקהל מקצועי בבית הספר לבישול "דן גורמה", בבית הספר הגבוה לקולינריה "דנון" ו אף מעביר סדנאות בישול לאנשים פרטיים וחובבי בישול.
.
חייו האישיים

דוידוב אב לשתי בנות ומתגורר בתל אביב.
הערות שוליים

↑  "סיפורו של שף", אתר גסטרוליין
↑  איתמר דווידוב, "מקסיקו - אוכל רחוב", "מסע אחר", גיליון 188
↑  ענת ברק‏, השף הבריא - איתמר דוידוב, באתר וואלה, 16 באוגוסט 2007
↑  טרז פזוס במשלחת הנשיא למקסיקו מתוך אתר האינטרנט של חברת טרז פזוס
↑  איתמר דוידוב, קפיצה ראשונה למקסיקו, באתר ynet, 26 במרץ 2001
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אוניקו וילהלם ואן וסנאר

| --- | --- |

 לידה:  30 באוקטובר 1692 דלדן, הולנד 
 פטירה:  9 בנובמבר 1766 (בגיל 74) האג, הרפובליקה ההולנדית 
 מוקד פעילות:  הרפובליקה ההולנדית 
 זרם:  המוזיקה הקלאסית בתקופת הבארוק 
 סוגה:  מוזיקה קלאסית 
 שפה מועדפת:  גרמנית 
 
אוניקו וילהלם ואן וסנאר
הרוזן אוניקו וילהלם ואן וסנאר (בהולנדית: Unico Wilhelm van Wassenaer Obdam; ‏2 בנובמבר[דרושה הבהרה] 1692 – 9 בנובמבר 1766) היה דיפלומט ומלחין הולנדי.
ביוגרפיה

פרק זה לוקה בחסר. אנא תרמו לוויקיפדיה ו.
ואן וסנאייר נולד בדלדן למשפחה עשירה, שופעת באנשי צבא חשובים ודיפלומטים. בשנת 1723 הוא החל ללמוד משפטים בליידן. הוא נשא לאישה את דודוניאה לוסיה ואן גוסלינגה, ונולדו להם שלושה ילדים.
6 קונצ'רטי ארמוניצ'י > שאלת זהות המחבר

לא מעט מסתורין ריחף עד לאחרונה מעל ליצירתו החשובה ביותר "6 קונצ'רטי ארמוניצ'י", שהלחין בשנים 1725–1740.
וסנאר נמנע מלפרסמה בשמו בשל היותו אציל (אם כי יש האומרים שסירובו נבע מפקפוקיו שלו ליכולתו הקומפוזיטורית[דרוש מקור]), והיא יוחסה לכנר האיטלקי קארלו ריצ'וטי. בשלב מאוחר יותר העלה המלחין הפולני פרנצ'ישק לסל את האפשרות שפרגולזי הלחין את היצירה מאחר שסגנון הקונצ'רטי איטלקי מאוד.
את החידה פתר לבסוף המוזיקולוג ההולנדי אלברט דונינג בשנת 1979. הוא מצא את הפרטיטורה המקורית של היצירה בארכיון טירת טוויקל (מקום הולדתו של הרוזן). בהקדמה לפרטיטורה זו, שאותה כתב וסנאר עצמו, הסביר מדוע סירב לפרסם את היצירה בשמו.
6 קונצ'רטי ארמוניצ'י > סגנון היצירה

לקונצ'רטי ארבעה חלקים המושתתים על יסודות האופנה האיטלקית (הרומאית) האופייניים לתקופה. ואולם ניתן להבחין באצילות הצפון־אירופאית שניחנת באיזון, בהתפתחויות ההרמוניות הלא-צפויות, בחשיבה הקונטרפונקטית המורכבת וברגעי השיא.
אבישק באצ'אן

| --- | --- |

 לידה:  5 בפברואר 1976 (בן 48) מומבאי, הודו 
 מדינה:  הודו 
 השכלה:  Mithibai College  Jamnabai Narsee School  Aiglon College 
 תקופת הפעילות:  מ-1981 
 השקפה דתית:  הינדואיזם 
 בן או בת זוג:  אישווריה ראי (20 באפריל 2007–?) 
 מספר צאצאים:  1 
 פרסים והוקרה:  פרסי פילמפייר 
 חתימה:   
 
אבישק באצ'אן (באנגלית: Abhishek Bachchan; נולד ב-5 בפברואר 1976) הוא שחקן ומפיק קולנוע הודי הידוע בעבודתו בסרטים הינדיים. אבישק שייך למשפחת הקולנוענים המפורסמת משפחת באצ'אן, הוא בנם של השחקנים אמיטאב באצ'אן וג'יה באצ'אן (אנ'). מ-2012 עד 2016, באצ'אן הופיע ברשימת פורבס סלבריטי 100 של הודו בהתבסס על הכנסותיו והפופולריות שלו.
באצ'אן זכה בשלושה פרסי פילמפייר רצופים ב-2004, 2005 ו-2006 בפרס שחקן המשנה הטוב ביותר.
בנוסף באצ'אן זכה בפרס הקולנוע הלאומי לסרט העלילתי הטוב ביותר בהינדית על הפקת הדרמה הקומית "Paa" מ-2009.
מאז 2007, הוא נשוי לשחקנית אישווריה ראי, בשנת 2012 נולדה בתם היחידה.
תחילת חיים ומשפחה

אבישק באצ'אן נולד ב-5 בפברואר 1976 בבומביי (מומביי) לשחקנים ותיקים של הקולנוע ההינדי, אמיטאב באצ'אן וג'יה באצ'אן. יש לו אחות אחת, שווטה באצ'אן. סבו, האריבנש ראי באצ'אן, היה משורר ידוע של התנועה הספרותית נאי קביטה של הספרות ההינדית ופרופסור באוניברסיטת אלאהבאד באוטר פראדש, בעוד שסבתו, טג'י באצ'אן, הייתה פעילה חברתית. שם המשפחה המקורי של משפחתו הוא סריבסטה כאשר השם באצ'אן הוא שם העט שבו השתמש סבו. עם זאת, כאשר אמיטאב נכנס לסרטים, הוא עשה זאת תחת שם העט של אביו. באצ'אן הוא בעל מורשת אוודית ופנג'אבית מצד אביו, ובנגלית מצד אמו. סבו מצד אמו היה טרון קומאר בהדורי, סופר ומשורר מפורסם אשר כתב ספר מפורסם Obhishopto Chambol (צ'מבל מקולל), דיווח על חוויותיו כעיתונאי/סופר באזור. ספר זה סיפק את חומר הגלם וההשראה כמעט לכל הסרטים הקשורים לפשיעה שנעשו על ידי תעשיית הסרטים ההינדית (בוליווד) בהודו.
באצ'אן למד בבית הספר ג'מנבאי נרסי ובבית הספר הסקוטי בומביי במומבאי, בית הספר המודרני, ואסנט ויהר, ניו דלהי, ומכללת איילון בשווייץ. לאחר מכן הוא למד באוניברסיטת בוסטון אך לא סיים את לימודיו ועבר לאחר מכן לבוליווד. הוא אובחן עם דיסלקסיה בגיל 9.
קריירה > 2000–2003: בכורה ומאבקים ראשוניים

בשנת 2000, באצ'אן ערך את הופעת הבכורה שלו בסרט כשגילם את התפקיד הגברי בדרמת המלחמה של ג'יי.פי דוטה "Refugee" (אנ') יחד עם קארינה קאפור, בהופעת בכורה גם כן. למרות שהסרט היה ממוצע בקופות, גם באצ'אן וגם קאפור קיבלו ביקורות חיוביות על הופעותיהם. באותה שנה הופיע באצ'אן יחד עם קירתי רדי ב-"Tera Jadoo Chal Gayaa", כאמן שמתאהב באהבה חד-צדדית. הסרט לא זכה להערכה מסחרית או ביקורתית. הסרט השלישי באותה השנה, "Dhai Akshar Prem Ke", היה גרסה מחודשת לסרט האמריקאי "A Walk in the Clouds" מ-1995 והתברר כפלופ קופתי. ב-2001 כיכב בסרט "Bas Itna Sa Khwaab Hai", שלא הצליח לצבור קהל רחב מבחינה תיאטרלית.
בשנת 2002, לבאצ'אן יצאו ארבעה סרטים, הראשון שבהם היה הדרמה הרומנטית "Haan Maine Bhi Pyaar Kiya", שם שיחק יחד עם קאריסמה קאפור ואקשיי קומאר. לאחר מכן הוא עשה הופעת קמיע בסרט הבנגלי "Desh", שבו כיכבה אמו ג'יה באצ'אן. תפקידו הבא היה בדרמה הקומית "Shararat", ואחריו "Om Jai Jagadish". שני הסרטים נכשלו מסחרית. ב-2003 הופיע באצ'אן בדרמה הרומנטית "Main Prem Ki Diwani Hoon" הופעה אשר זיכתה אותו במועמדות ראשונה לפרס פילמפייר לשחקן המשנה הטוב ביותר. באותה שנה, באצ'אן כיכב לצד לארה דוטה בדרמה "Mumbai Se Aaya Mera Dost". הסרט לא הצליח מבחינה מסחרית וקיבל ביקורות שליליות. לאחר מכן הוא כיכב מול איישווריה ראי ב-"Kuch Naa Kaho" וב - "Zameen". אף אחד מהסרטים הללו לא הצליח מבחינה ביקורתית או מסחרית.
קריירה > 2010–2019: תנודות מסחריות

בתחילת שנות ה-2010, באצ'אן חווה נסיגה קצרה בקריירה שלו. ב-2011 הוא שיחק בשני סרטי מתח: "Game", שבו היה לו תפקיד של בעל קזינו בטורקיה, ו"Dum Maaro Dum". אף אחד מאלה לא הצליח מבחינה מסחרית, אם כי באצ'אן זכה לשבחים על הופעתו האחרונה.
בשנת 2012, באצ'אן כיכב במותחן השוד "Players", גרסה מחודשת לסרט "הג'וב האיטלקי" משנת 2003. למרות שלעיתונאים היו ציפיות גבוהות, הוא נכשל מסחרית, באצ'אן שיחק את התפקיד הראשי בקומדיה של רוהיט שטי, "Bol Bachchan", שזכתה להצלחה בקופות למרות שזכתה לביקורות מעורבות מהמבקרים. הוא קיבל מספר פרסים על תפקידו, כולל הקומיקאי הטוב ביותר מ-IIFA. בשנת 2013, באצ'אן כיכב ב-"Dhoom 3" (אנ'), וחזר על תפקידו משני סרטי "Dhoom" הקודמים. בפרק זה של הסדרה הצטרפו אליו ולאודיי צ'ופרה אמיר ח'אן וקתרינה קאיף. בקופות, "Dhoom 3" הפך לסרט הבוליוודי הרווחי ביותר בכל הזמנים, עד ש - "PK" (אנ') עקף אותו ב-2014.
באצ'אן נראה בפעם הבאה ב-2014 בקומדיית הריקוד של פארח ח'אן "Happy New Year" (אנ'), סרט שוד מוזיקלי, בכביכובו של שאה-רוח' ח'אן. בנוסף לבאצ'אן, וח'אן, הופיעו בסרט דיפיקה פדוקון, סונו סוד, בומן איראני, ויוואן שאה וג'קי שרוף. הסרט הפך להצלחה מסחרית גדולה ברחבי העולם, והקנה לו את המועמדות השישית שלו לפרס פילמפייר לשחקן המשנה הטוב ביותר. שהסרט חרור היחיד שלו ב-2016 היה הקומדיה "Housefull 3", הפרק השלישי של סדרת הסרטים "Housefull".
קריירה > 2020–הווה: מיזמי סטרימינג

בשנת 2020, הוא שיחק בסרט הפשע הקומדיה השחורה Ludo (אנ'), שיצא בנטפליקס. באותה שנה, הוא החל לשחק בסדרת הטלוויזיה "Breathe: Into the Shadows", לצד עמית סאד וניתיה מנן שהוצגה בבכורה באמזון פריים וידאו. על הופעתו היה באצ'אן מועמד לפרס השחקן הטוב ביותר בסדרת דרמה בטקס פרסי Filmfare OTT.
הפרויקט הבא של באצ'אן," The Big Bull", בבימויו של קוקי גולאטי שודר ברחבי העולם ב-8 באפריל 2021 ב-Disney+ Hotstar. לאחר מכן הוא נראה ב-"Bob Biswas" של הפקת Red Chillies Entertainment, שיצא בדצמבר 2021 ב-Zee5. בפברואר של אותה שנה, הוא החל לצלם עבור " Dasvi" הוא יצא לאקרנים באפריל 2022, ובעוד הסרט זכה לביקורות מעורבות זכה באצ'אן לשבחים על הופעתו.
ב-5 בפברואר 2022, יום הולדתו ה-46 של באצ'אן, הוא החל לצלם את הסרט "Ghoomer " של ר' באלקי, שיצא לאקרנים ב-18 באוגוסט 2023.
בסוף 2021, באצ'אן התחיל לצלם עבור הגרסה המחודשת ההינדי של סרטו הטמילי של ר. פרת'יבאן Oththa Seruppu Size" 7"
חיים אישיים

באוקטובר 2002, בחגיגת יום הולדתו ה-60 של אביו אמיטאב באצ'אן, הודיעו אבישק והשחקנית קאריסמה קאפור על אירוסיהם. האירוסין בוטלו בינואר 2003. באצ'אן התאהב ב-אישווריה ראי בזמן הצילומים ל-"Dhoom 2", אם כי שניהם כבר הופיעו יחד ב-"Dhai Akshar Prem Ke" (החבר שלה דאז סלמאן ח'אן, ביצע בו תפקיד קמיע קצר) וב - "Kuch Naa Kaho". באצ'אן וראי הודיעו על אירוסיהם ב-14 בינואר 2007, אלו אושרו מאוחר יותר על ידי אביו, אמיטאב באצ'אן. בני הזוג נישאו ב-20 באפריל 2007, על פי טקסים הינדיים מסורתיים של קהילת באנט, אליה שייך ראי. החתונה התקיימה בטקס פרטי בבית משפחת באצ'אן בג'והו, מומבאי, אך סוקרה בכבדות על ידי כלי התקשורת הבידוריים. בני הזוג הופיעו בתוכנית "המופע של אופרה וינפרי" בספטמבר 2009, ותוארו כמפורסמים יותר מבראנג'לינה. הם תוארו כזוג - על בתקשורת ההודית. ראי ילדה בת, אארדהיה, ב-16 בנובמבר 2011. בתם הפכה לפופולרית למדי בשם "Beti B" אשר נקראה על ידי המעריצים והתקשורת, כיוון שלקח לזוג יותר מארבעה חודשים לקרוא לבתם בשם. בשנת 2023, באצ'אן ובתו הגישו תביעה נגד כמה ערוצי יוטיוב שלטענתם פרסמו חדשות מזויפות על חייה ובריאותה. בית המשפט פסק לטובתם, והורה לגוגל וליוטיוב להסיר את הסרטונים.
עבודה אחרת ותדמית תקשורתית

הוא הוצב ברשימת 50 הגברים הנחשקים ביותר של טיימס אוף אינדיה, במשך שלוש שנים רצופות.
מ-2012 עד 2016, באצ'אן הוצב בפורבס סלבריטי 100 של Forbes India - רשימה המבוססת על ההכנסה והפופולריות של ידוענים הודים. יחד עם אשתו הוא מייצג מספר מותגים כמו אמריקן אקספרס, מוטורולה מובייל, פורד פיאסטה, ועוד.
באצ'אן רכש את קבוצת Pro Kabaddi League Jaipur Pink Panthers יחד איתה רכשו במשותף את קבוצת הכדורגל ההודית של ליגת העל צ'נאיין ב-2014. הפנתרים הוורוד של ג'איפור זכו באליפויות הראשונה אי פעם שנערכה בשנת 2014. צ'נאיין זכתה בתחרויות ISL 2015 ו-2018. מעורבותו בספורט הקבאדי תועדה בסדרת טלוויזיה משנת 2020, "בני האדמה: הפנתרים הורודים של ג'איפור".
אורלנדו ג'ורדן

| --- | --- |

ג'ורדן, 2005
 לידה:  21 באפריל 1974 (בן 50) סאלם, ניו ג'רזי, ארצות הברית
 שם במה:  אורלנדו ג'ורדן
 משקל:  117 ק"ג
 גובה:  1.93 מטר
 מקום מגורים:  מלבורן, ויקטוריה, אוסטרליה
 לאום:  אמריקאי
 קריירה מקצוענית:  1999–2005 (כ־6 שנים)
 מאמנים:  רוקי ג'ונסון דן מקדוויט אר. ג'יי. קרינגטון
אורלנדו מייסון ג'ורדן (באנגלית: Orlando Mason Jordan; נולד ב-21 באפריל 1974) הוא מתאבק עבר אמריקאי. הוא מוכר בעיקר בשל תקופתו בארגון ההיאבקות WWE, שבו היה פעם אחת אלוף ארצות הברית ובשל תקופתו בארגון ההיאבקות Impact Wrestling.
חיים אישיים

ג'ורדן אובחן באופן שגוי באוטיזם כילד. בנוסף, היו לו קשיי דיבור והוא השתתף בשיעורים שעזרו לו להתגבר עליהם. כילד, הוא התחרה בהתעמלות והשתתף בהיאבקות. הוא למד באוניברסיטת המדינה של בויסי לאחר שזכה באליפות המדינה בשנת 1993 בקטגוריית משקל ל-189 פאונדים עבור בית הספר התיכון הרמיטאז', שבריצ'מונד, וירג'יניה. לפני שהפך למתאבק מקצועי, הוא היה חבר בשירות היערות של ארצות הברית. לאחר מכן, עבר להתגורר בפלורידה, בה הפך למתאגרף חובבני בעל מוניטין.
ביוני 2011, ג'ורדן היה הבעלים המשותפים (יחד עם מתאבק עצמאי בשם לוק הוקס) של WildKat Sports & Entertainment – מרכז אימונים להיאבקות מקצועית, שנמצא מחוץ לעיר ניו אורלינס. בית הספר שלהם הוביל ליצירת ארגון ההיאבקות WILDKAT Pro, ארגון שהיה לזמן קצר חלק מארגון ההיאבקות National Wrestling Alliance‏ (NWA). ב-20 באוגוסט 2012, פתחה ג'ורדן בית ספר נוסף להיאבקות במלבורן, אוסטרליה, שם הוא מתגורר כיום.
ג'ורדן הוא דו-מיני באופן גלוי. ב-10 באוקטובר 2013, הוא הודיע על נישואיו לאישה באוסטרליה. שנה לאחר מכן, נולדה בתו, דקוטה מאי.
אליפויות והישגים

הישגים בארגון ההיאבקות Adelaide Championship Wrestling – ACW
אליפות במשקל כבד של ACW (פעם אחת)
הישגים בארגון ההיאבקות All Action Wrestling – AAW
אליפות AAW (פעם אחת)
הישגים בארגון ההיאבקות All Action Wrestling – AWE
אליפות AWE (פעם אחת)
הישגים בארגון ההיאבקות High Risk Pro Wrestling – HRPW
אליפות העולם במשקל כבד של HRPW (פעם אחת)
הישגים בארגון ההיאבקות Maryland Championship Wrestling – MCW
אליפות במשקל כבד של MCW (פעם אחת)
הישגים בארגון ההיאבקות Nu-Wrestling Evolution – NWE
אליפות העולם במשקל כבד של NWE (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-82 מתוך 500 המתאבקים הטובים ביותר לשנת 2011
הישגים בארגון ההיאבקות World Wrestling Entertainment – WWE
אליפות ארצות הברית (פעם אחת)
הישגים במגזין ההיאבקות Wrestling Observer Newsletter – WON
הגימיק הגרוע ביותר (2010)
הערות שוליים

↑  ג'ורדן פותח בית ספר להיאבקות בינלאומי
↑  אורלנדו ג'ורדן: בחוץ, דו-מיני ומתאבק דו-מיני גאה
↑  "הרגע נישאתי לאישה היפה ביותר" בטוויטר
↑  "הבת שלנו, דקוטה מאי ג'ורדן, איזו מתנת נישואין בת שנה קיבלנו!" בטוויטר
| אלופי ארצות הברית של ה-WWE |
| --- | --- | --- |
| MACW/JCP (1975–1988) | הארלי רייס • ג'וני ולנטיין • טרי פאנק • פול ג'ונס • בלאקג'ק מאליגן • בובו ברזיל • ריק פלייר • ריקי סטימבוט • מר. היאבקות • ג'ימי סנוקה • רודי פייפר • וואהו מקדניאל • הסמל סלוטר • גרג ולנטיין • דיק סלייטר • מגנום T.A. • טולי בלאנשארד • ניקיטה קולוף • לקס לוגר • דאסטי רודס • בארי וינדהאם |  |
| WCW (1988–2001) | מייקל הייז • סטן הנסן • סטינג • ריק רוד • גולדאסט • סטיב אוסטין • ג'ים דאגן • ביג ואן ויידר • קנסוקה ססאקי • וואן מאן גאנג • קונאן • אדי גררו • דין מלנקו • ג'ף ג'ארט • סטיב מקמייקל • קורט הניג • דיאמונד דאלאס פייג' • רייבן • גולדברג • ברט הארט • סקוט הול • סקוט סטיינר • דייוויד פלייר • כריס בנואה • סייקו סיד • לאנס סטורם • ביל דמוט • שין דאגלס • ריק סטיינר • בוקר טי |  |
| WWF/E (2001, 2003–היום) | בוקר טי • כריס קניון • טאג'ירי • ריינו • קורט אנגל • אדג' • אדי גררו • ביג שואו • ג'ון סינה • קרליטו קריביאן קול • אורלנדו ג'ורדן • כריס בנואה • ג'ון "בראדשו" לייפילד • בובי לאשלי • פינלי • מר קנדי • מונטל וונטביוס פורטר • מאט הארדי • שלטון בנג'מין • קופי קינגסטון • המיז • ברט הארט • R-טרות' • דניאל בריאן • שיימוס • דולף זיגלר • זאק ריידר • ג'ק סוואגר • סנטינו מארלה • אנטוניו סזארו • דין אמברוז • רוסב • סת' רולינס • אלברטו דל ריו • קאליסטו • רומן ריינס • כריס ג'ריקו • קווין אואנס • AJ סטיילס • ברון קורבין • בובי רוד • רנדי אורטון • ג'ינדר מהאל • ג'ף הארדי • שינסקה נקאמורה • סמואה ג'ו • ריי מיסטריו • ריקושט • אנדרדה • אפולו קרוז • רידל • דמיאן פריסט • פין באלור • ת'יאורי/אוסטין ת'יאורי • לוגאן פול • אל. איי. נייט (נוכחי) |  |
אורלנדו גאלו

אורלנדו מויסס גאלו קלדרון (בספרדית: Orlando Moisés Galo Calderón; נולד ב-11 באוגוסט 2000 בפונטרנס שבקוסטה ריקה) הוא כדורגלן קוסטה ריקאי המשחק בעמדת הקשר האחורי בקבוצת ארדיאנו מליגת העל של קוסטה ריקה ובנבחרת קוסטה ריקה.
קריירת מועדונים

סוארס גדל במחלקת הנוער של אלחואלנסה. בשנת 2019 החל לשחק בקבוצה הבוגרת של המועדון במסגרת ליגת העל של קוסטה ריקה, ובסך הכל ערך 17 הופעות ליגה במדי המועדון.
ב-2 בינואר 2019 חתם גאלו בארדיאנו מליגת העל של קוסטה ריקה.
קריירה בינלאומית

ב-7 באוקטובר 2021 ערך גאלו את הופעת הבכורה שלו בנבחרת קוסטה ריקה, בתיקו 0-0 נגד נבחרת הונדורס במסגרת מוקדמות מונדיאל 2022.
נכלל בסגל נבחרת קוסטה ריקה לטורניר קופה אמריקה 2024.
תארים

אליפות קוסטה ריקה (3): 2018/2019 אפרטורה, 2019/2020 אפרטורה, 2021/2022 אפרטורה
הסופר קאפ הקוסטה ריקאי (2): 2020/2021, 2022/2023
הערות שוליים

| נבחרת קוסטה ריקה – קופה אמריקה 2024 |
| --- | --- | --- |
|  1 צ'אמורו •  2 טיילור •  3 מיצ'ל •  4 ח. ורגאס •  5 פארון •  6 קסקאנטה •  7 קונטררס •  8 מורה •  9 אוגלדה •  10 אגילרה •   11 לסיטר •  12 קמפבל • 13 ברנס •  14 גאלו • 15 קאלבו • 16 בראן • 17 מדריגל • 18 קרוס • 19 ק. ורגאס • 20 אלקוסר • 21 סאמורה • 22 קירוס • 23 פ. סקיירה • 24 רוחאס • 25 מולינה • 26 ד. סקיירה • מאמן: אלפרו |  1 צ'אמורו •  2 טיילור •  3 מיצ'ל •  4 ח. ורגאס •  5 פארון •  6 קסקאנטה •  7 קונטררס •  8 מורה •  9 אוגלדה •  10 אגילרה •   11 לסיטר •  12 קמפבל • 13 ברנס •  14 גאלו • 15 קאלבו • 16 בראן • 17 מדריגל • 18 קרוס • 19 ק. ורגאס • 20 אלקוסר • 21 סאמורה • 22 קירוס • 23 פ. סקיירה • 24 רוחאס • 25 מולינה • 26 ד. סקיירה • מאמן: אלפרו | קוסטה ריקה |
אורלנדו וולרידג'

| --- | --- |
 לידה:  16 בדצמבר 1959 ברניס, לואיזיאנה, ארצות הברית
 פטירה:  31 במאי 2012 (בגיל 52) מנספילד, לואיזיאנה, ארצות הברית
 עמדה:  סמול פורוורד
 גובה:  2.06 מטרים
 מכללה:  אוניברסיטת נוטרדאם
 דראפט:  בחירה שישית, 1981 שיקגו בולס
 קבוצות כשחקן
 1981–1986 1986–1988 1988–1990 1990–1991 1991–1993 1993 1993–1994 1994–1995 1995–1996:  שיקגו בולס ניו ג'רזי נטס לוס אנג'לס לייקרס דנוור נאגטס דטרויט פיסטונס מילווקי באקס פילדלפיה 76' בנטון טרוויזו וירטוס בולוניה
 הישגים כשחקן
 זכייה בגביע ספורטה (1995) זכייה בגביע האיטלקי (1995)
 קבוצות כמאמן
 1998–1999:  לוס אנג'לס ספארקס
אורלנדו ורנאדה וולרידג' (באנגלית: Orlando Vernada Woolridge;‏ 16 בדצמבר 1959 – 31 במאי 2012) היה כדורסלן ומאמן כדורסל אמריקאי, אשר שיחק באופן פעיל בין השנים 1981–1996. ב-13 עונותיו בליגת ה-NBA רשם ממוצעים כוללים של 16.0 נקודות, 4.3 ריבאונדים ו-1.9 אסיסטים למשחק. בן דודו של חבר היכל התהילה של הכדורסל ויליס ריד.
קריירת מכללות

וולרידג' נולד בעיר ברניס שבלואיזיאנה, ובין השנים 1977–1981 למד באוניברסיטת נוטרדאם אשר בצפון אינדיאנה. בעונתו הראשונה בקבוצת הכדורסל של האוניברסיטה שיתף פעולה עם שחקני ה-NBA לעתיד קלי טריפיוקה, ביל למביר וביל האנזליק, אשר הובילו את נוטרדאם לראשונה בתולדותיה לשלב פיינל פור טורניר אליפות המכללות. במשחק חצי הגמר הפסידה הקבוצה מול אוניברסיטת דיוק, בה שיחק מייק ג'מינסקי, בתוצאה 86–90. בעונה העוקבת הפך וולרידג' לשחקן חמישייה קבוע, קלע 11.0 נקודות למשחק וסייע לנוטרדאם להעפיל לרבע גמר אליפות המכללות (NCAA Elite Eight) בפעם החמישית בתולדותיה. במשחק רבע הגמר הפסידה נוטרדאם מול אוניברסיטת המדינה של מישיגן, אותה הוביל מג'יק ג'ונסון, והודחה מהטורניר. בשתי העונות הבאות קלע וולרידג' 13.3 נקודות בממוצע למשחק עבור קבוצתו, אשר לא הצליחה לשחזר את הישגיה מעונות 1978 ו-1979.
קריירה מקצועית

בדראפט ה-NBA‏ 1981 נלקח וולרידג' בבחירה השישית, על ידי שיקגו בולס. לאחר עונת רוקי סולידית (7.3 נקודות למשחק) כשחקן ספסל, הפך וולרידג' בעונת 1982/1983 לאחד השחקנים הבולטים של הבולס, כשקלע 16.5 נקודות בממוצע למשחק. ב-3 עונותיו הבאות בשיקגו רשם ממוצעים של 21.0 נקודות ו-5.2 ריבאונדים למשחק לצידו של מייקל ג'ורדן הצעיר. בעונות 1984 ו-1985 התחרה בשתי תחרויות ההטבעות הראשונות ב-NBA, בהן ניצחו לארי נאנס ודומיניק וילקינס, בהתאמה.
באוקטובר 1986, לאחר 5 עונות עם הבולס, חתם וולרידג' על חוזה בניו ג'רזי נטס. בעונתו המלאה היחידה בניו ג'רזי הוביל את קלעי הקבוצה עם 20.7 נקודות בממוצע למשחק. בפברואר 1988 הושעה על ידי ליגת ה-NBA עד לסיום עונת 1987/1988 בשל שימוש בסמים קשים. בעונת 1988/1989 הצטרף ללוס אנג'לס לייקרס, והעפיל עמה לגמר ה-NBA בו הפסידה מול דטרויט פיסטונס (0–4). בשתי עונותיו בקבוצה קלע 11.1 נקודות בממוצע למשחק כמחליפו מהספסל של ג'יימס וורת'י.
לקראת עונת 1990/1991 נשלח וולרידג' בטרייד לדנוור נאגטס, אשר קצב המשחק הגבוה בו שיחקה הניב את ממוצע הנקודות הגבוה בליגה (119.9) וכן את ממוצע הספיגה הגבוה בליגה (130.8). ב-53 המשחקים בהם שותף באותה עונה קלע וולרידג' שיא קריירה של 25.1 נקודות בממוצע למשחק. באוגוסט 1991 הועבר בטרייד לדטרויט פיסטונס, ולאחר כעונה וחצי בהן קלע 13.6 נקודות למשחק הועבר בטרייד נוסף למילווקי באקס. בעונתו האחרונה ב-NBA,‏ 1993/1994, שיחק עבור פילדלפיה 76'. לאורך הקריירה ב-NBA קלע 13,623 נקודות בסך הכול, אשר הציבו אותו במקום הרביעי בתולדות הליגה מבין השחקנים שמעולם לא השתתפו במשחק האולסטאר של ה-NBA (אחרי אדי ג'ונסון, ג'יימס אדוארדס ופרוויס שורט).
בקיץ 1994 חתם על חוזה בבנטון טרוויזו האיטלקית, אותה אימן מייק ד'אנטוני. בעונתו היחידה בקבוצה הוביל אותה, לצד פטר נאומוסקי, לזכיות בגביע ספורטה ובגביע האיטלקי. ב-14 משחקיו בטורניר גביע ספורטה קלע 22.5 נקודות בממוצע למשחק, ובמשחק הגמר קלע 26 נקודות בניצחון קבוצתו מול סאסקי בסקוניה. בעונה העוקבת עבר לשחק בווירטוס בולוניה, אשר סיימה את העונה במקום השלישי בליגת העל האיטלקית.
לאחר הפרישה ממשחק

בעונות 1998 ו-1999 שימש וולרידג' כמאמן הראשי של קבוצת לוס אנג'לס ספארקס מליגת ה-WNBA. לאחר שתי עונות, בהן רשמה הקבוצה מאזן כולל של 25 ניצחונות ו-17 הפסדים, פוטר וולרידג' מתפקידו והוחלף על ידי מייקל קופר. בשנים 2007–2009 אימן את קבוצות "יוסטון טייקרס" ו"אריזונה ריינוס" מליגת ה-ABA החדשה.
ב-31 במאי 2012 נפטר וולרידג' ממחלת לב כרונית, בגיל 52.
הערות שוליים

↑  סטטיסטיקות הקריירה של וולרידג' ב-NBA, באתר basketball-reference.com
↑  סטטיסטיקות המכללות של וולרידג', באתר sports-reference.com
↑  רשימת הנבחרים בדראפט 1981, באתר basketball-reference.com
↑  וולרידג' חותם על חוזה בניו ג'רזי, באתר שיקגו טריביון, 3 באוקטובר 1986
↑  ליגת ה-NBA משעה את וולרידג' עקב שימוש בסמים אסורים, מהעיתון The Galveston Daily News,‏ 24 בפברואר 1988
↑  וולרידג' חותם על חוזה בלייקרס, באתר לוס אנג'לס טיימס, 10 באוגוסט 1988
↑  דנוור מצרפת את וולרידג', באתר nbatrades.com
↑  וולרידג' נשלח בטרייד למילווקי, באתר לוס אנג'לס טיימס, 26 בפברואר 1993
↑  סטטיסטיקות משחק גמר גביע ספורטה 1995, באתר פיב"א
↑  ההודעה על פטירתו של וולרידג', באתר הניו יורק טיימס, 1 ביוני 2012
↑  ההודעה על פטירתו של וולרידג', באתר לוס אנג'לס טיימס,‏ 1 ביוני 2012
אירופה הוט 100

לוגו מגזין הבילבורד
אירופה הוט 100 (באנגלית: European Hot 100 Singles) היה מצעד שהורכב בידי בילבורד ומוזיקה & מדיה ונערך מאז מרץ 1984 עד נובמבר 2010. המצעד היה מבוסס על מצעדי מכירות סינגלים לאומיים ב-15 מדינות אירופאיות: אוסטריה, בלגיה (פלנדריה וולוניה בנפרד), דנמרק, פינלנד, צרפת, גרמניה, הונגריה, אירלנד, איטליה, הולנד, נורווגיה, ספרד, שוודיה, שווייץ והממלכה המאוחדת.
נכון לאוקטובר 2010, למצעד הגיעו כ-400 סינגלים למקום הראשון. במרץ 1984 הולנד פיתחה את המצעד תחת השם The Eurochart Hot 100, והחל מנובמבר 1986 הוא עבר לבעלות בילבורד ונקרא European Hot 100 Singles chart.
בנובמבר 2010, עם סגירת המשרד של בילבורד בלונדון, חדל המצעד מלהתעדכן. הסינגל האחרון נכון להיום שהגיע למקום הראשון הוא: "(Only Girl (In The World" של ריהאנה.
סטטיסטיקות > האמנים בעלי המספר הרב ביותר של שירים בצמרת המצעד

מדונה - 15
אבבא - 13
מייקל ג'קסון - 10
אמינם - 8
בריטני ספירס - 6
בוני אם - 6
אלטון ג'ון - 5
ריהאנה - 5
ויטני יוסטון - 5
סטטיסטיקות > החלפה עצמית של שירים בצמרת המצעד

מדונה
"True Blue" החליף את "Papa Don't Preach" (אוקטובר 1986)
מייקל ג'קסון
"Bad" החליף את "I Just Can't Stop Loving You" (אוקטובר 1987)
ספייס גירלז
"Say You'll Be There" החליף את "Wannabe" (נובמבר 1996)
הבלאק אייד פיז
"Meet Me Halfway" החליף את "I Gotta Feeling" (דצמבר 2009)
ריהאנה
"(Only Girl (In the World" החליף את "Love the Way You Lie" (נובמבר 2010)
With Me

"With Me" (בעברית: "יחד איתי") הוא הסינגל השני של להקת הבנות האמריקאית דסטיניז צ'יילד. את השיר הוציאה לאור חברת התקליטים קולומביה רקורדס, והוא נכלל כסינגל השני מתוך אלבום הבכורה של הלהקה, Destiny's Child. את המילים והלחן של "With Me (Part 1)" חיברו ג'רמיין דופרי, מאסטר פי ומנואל סיל ג'וניור, ובחלקו השני הצטרפו אליהם לקרדיט על הכתיבה חברות הלהקה: לטבייה רוברסון, לטויה לאקט, ביונסה נואלס וקלי רולנד. לדבריהן, "With Me" נכתב כשיר תגובה ל-"You Make Me Wanna..." של אשר. הוא הגיע למקום ה-19 במצעד הסינגלים הבריטי.